คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๒๒/๒๕๖๐เรื่องการแก้ไขปัญหาการทำการประมงผิดกฎหมาย ขาดการรายงาน และไร้การควบคุมเพิ่มเติมครั้งที่ ๔ ตามที่หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติได้ออกคำสั่งหัวหน้าคณะรักษาความสงบแห่งชาติที่ ๑๐/๒๕๕๘ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุม ลงวันที่ ๒๙ เมษายน พุทธศักราช ๒๕๕๘ กำหนดให้นายทะเบียนเรือตามกฎหมายว่าด้วยเรือไทยมีคำสั่งเพิกถอนทะเบียนเรือไทยสำหรับการประมงหรือเรืออื่นตามที่ศปมผ. ประกาศกำหนด ในกรณีที่เรือไทยได้จดทะเบียนแล้วแต่ไม่ได้รับใบอนุญาตใช้เรือ หรือใบอนุญาตใช้เรือสิ้นอายุเป็นเวลาต่อเนื่องกันตั้งแต่สามปีขึ้นไปรวมทั้งได้ออกคำสั่งหัวหน้าคณะรักษาความสงบแห่งชาติ ที่ ๕๓/๒๕๕๙ เรื่องการแก้ไขปัญหาการทำการประมงผิดกฎหมาย ขาดการรายงาน และไร้การควบคุมเพิ่มเติมครั้งที่ ๓ ลงวันที่ ๙ กันยายน พุทธศักราช ๒๕๕๙ กำหนดให้เจ้าของหรือผู้ครอบครองเรือประมงพาณิชย์ตามกฎหมายว่าด้วยการประมงที่ไม่มีใบทะเบียนเรือหรือมีทะเบียนเรือแต่ไม่มีใบอนุญาตทำการประมงต้องแจ้งจุดจอดเรือและห้ามเคลื่อนย้ายเรือประมงออกจากจุดที่แจ้งจอดเรือนั้นโดยที่ยังมีผู้ลักลอบกระทำผิดกฎหมายทั้งในและนอกประเทศโดยอาศัยช่องว่างในทางกฎหมายหลายฉบับที่ปัจจุบันยังอยู่ในกระบวนการแก้ไขจึงจำเป็นต้องปฏิรูประบบการบริหารจัดการเรือที่ใช้ทำการประมง ขนถ่ายสัตว์น้ำ เก็บรักษาสัตว์น้ำตลอดจนเรือที่ใช้ในการสนับสนุนเรือประมงและเร่งปรับปรุงมาตรการในการควบคุมและเฝ้าระวังมิให้เรือดังกล่าวไปทำการประมงขนถ่ายสัตว์น้ำหรือสนับสนุนการทำการประมงโดยไม่ชอบด้วยกฎหมายเพื่อให้การบริหารจัดการกองเรือของประเทศไทยเป็นไปอย่างมีประสิทธิภาพมากขึ้นมีการแก้ไขปัญหาที่เกิดขึ้นได้โดยรวดเร็วและทันท่วงทียิ่งขึ้นเพื่อมิให้ส่งผลกระทบต่อความเชื่อถือของนานาประเทศและเศรษฐกิจโดยรวมของประเทศอาศัยอำนาจตามความในมาตรา๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ ๑ ในคำสั่งนี้เจ้าของเรือ หมายความว่าผู้มีกรรมสิทธิ์หรือสิทธิครอบครองเรือนายทะเบียน หมายความว่านายทะเบียนเรือตามกฎหมายว่าด้วยเรือไทยหรือผู้ซึ่งได้รับมอบหมายผู้อำนวยการ หมายความว่าผู้อำนวยการสำนักงานเจ้าท่าภูมิภาคสาขาหรือผู้ซึ่งได้รับมอบหมายตามหลักเกณฑ์ที่อธิบดีกรมเจ้าท่ากำหนดคณะทำงานตรวจเรือ หมายความว่า ผู้แทนกรมเจ้าท่าผู้แทนกรมประมง และผู้แทนกองทัพเรือ ซึ่ง ผบ. ศปมผ.แต่งตั้งให้ปฏิบัติหน้าที่ตามคำสั่งนี้พนักงานเจ้าหน้าที่ หมายความว่าพนักงานเจ้าหน้าที่ตามกฎหมายว่าด้วยการประมง กฎหมายว่าด้วยการเดินเรือในน่านน้ำไทยกฎหมายว่าด้วยเรือไทยและพนักงานเจ้าหน้าที่ตามคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘ เรื่องการแก้ไขปัญหาการทำการประมงผิดกฎหมาย ขาดการรายงาน และไร้การควบคุม ลงวันที่ ๒๙เมษายน พุทธศักราช ๒๕๕๘ และที่แก้ไขเพิ่มเติมรัฐมนตรี หมายความว่ารัฐมนตรีว่าการกระทรวงเกษตรและสหกรณ์ข้อ ๒ ให้ยกเลิกข้อ ๗ของคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุม ลงวันที่ ๒๙ เมษายน พุทธศักราช ๒๕๕๘ข้อ ๓ ให้นายทะเบียนมีคำสั่งเพิกถอนทะเบียนเรือและจำหน่ายทะเบียนเรือขนาดตั้งแต่สิบตันกรอสที่ใช้ทำการประมงเรือที่ใช้ขนถ่ายเพื่อการประมง เรือบรรทุกสินค้าประมงห้องเย็น เรือบรรทุกสินค้าห้องเย็นเรือบรรทุกน้ำมันเพื่อการประมง เรือบรรทุกน้ำจืด หรือเรือสนับสนุนการประมงที่รัฐมนตรีประกาศกำหนดออกจากสมุดทะเบียนเรือ ในกรณีดังต่อไปนี้(๑)เรือที่ใบอนุญาตใช้เรือสิ้นอายุแล้วก่อนวันที่คำสั่งนี้มีผลใช้บังคับและไม่ได้ยื่นคำร้องขอต่ออายุใบอนุญาตใช้เรือภายในสามสิบวันนับแต่วันที่คำสั่งนี้มีผลใช้บังคับโดยให้เพิกถอนเมื่อครบสี่สิบห้าวันนับแต่วันที่คำสั่งนี้มีผลใช้บังคับ(๒)เรือที่ใบอนุญาตใช้เรือสิ้นอายุในวันหรือหลังจากวันที่คำสั่งนี้มีผลบังคับ และไม่ได้ยื่นคำร้องขอต่ออายุใบอนุญาตใช้เรือภายในสามสิบวันนับแต่วันที่ใบอนุญาตสิ้นอายุโดยให้เพิกถอนเมื่อครบสามสิบวันนับแต่วันที่ใบอนุญาตใช้เรือสิ้นอายุ(๓)เรือที่ไม่มีใบอนุญาตทำการประมงหรือถูกเพิกถอนหรือยกเลิกใบอนุญาตทำการประมง หรือถูกเพิกถอนหรือยกเลิกทะเบียนเรือขนถ่ายสัตว์น้ำตามกฎหมายว่าด้วยการประมงและเจ้าของเรือไม่ดำเนินการแจ้งของดใช้เรือหรือขอเปลี่ยนประเภทเรือต่อกรมเจ้าท่าตามกฎหมายว่าด้วยการเดินเรือในน่านน้ำไทยภายในสามสิบวันตามที่กรมประมงกำหนดโดยให้นายทะเบียนเพิกถอนเมื่อครบสามสิบวันตามที่กรมประมงกำหนดเว้นแต่เป็นกรณีที่กรมประมงได้เพิกถอนหรือยกเลิกใบอนุญาตก่อนวันที่คำสั่งนี้มีผลใช้บังคับให้เพิกถอนเมื่อครบสามสิบวันนับแต่วันที่คำสั่งนี้มีผลใช้บังคับเมื่อมีคำสั่งเพิกถอนทะเบียนเรือให้นายทะเบียนมีคำสั่งให้เจ้าของเรือนำเรือพร้อมทั้งใบทะเบียนเรือมาคืน ณสถานที่และเวลาที่กำหนดและให้คณะทำงานตรวจเรือหรือผู้อำนวยการสั่งให้นำเรือไปจอดและล็อกเรือและดำเนินการตรวจสอบพร้อมทำเครื่องหมายที่แสดงอัตลักษณ์เรือต่อไปเจ้าของเรือผู้ใดฝ่าฝืนคำสั่งนายทะเบียนคณะทำงานตรวจเรือหรือผู้อำนวยการตามวรรคสองต้องระวางโทษปรับตั้งแต่หนึ่งหมื่นบาทสำหรับเรือที่มีขนาดไม่เกินสิบตันกรอสและปรับเพิ่มตามขนาดของเรือตันกรอสละสองพันบาทในกรณีที่เจ้าของเรือแจ้งว่าไม่มีเรือ ให้ผู้อำนวยการบันทึกไว้เป็นหลักฐานหากปรากฏว่าเจ้าของเรือแจ้งข้อมูลอันเป็นเท็จให้กรมเจ้าท่าแจ้งให้กรมประมงทราบและห้ามมิให้กรมประมงออกใบอนุญาตทำการประมงให้แก่บุคคลดังกล่าวเป็นระยะเวลาสิบปีข้อ ๔ เจ้าของเรือที่ใช้ทำการประมงเรือที่ใช้ขนถ่ายเพื่อการประมง เรือบรรทุกสินค้าประมงห้องเย็นเรือบรรทุกสินค้าห้องเย็น เรือบรรทุกน้ำมันเพื่อการประมง เรือบรรทุกน้ำจืด หรือเรือสนับสนุนการประมงที่รัฐมนตรีประกาศกำหนดที่ได้รับใบทะเบียนเรือ ใบอนุญาตใช้เรือ หรือใบอนุญาตทำการประมงก่อนวันที่คำสั่งนี้มีผลใช้บังคับเห็นว่ารายการในใบทะเบียนเรือใบอนุญาตใช้เรือ หรือใบอนุญาตทำการประมงไม่ตรงกับสภาพเรือตามความเป็นจริงต้องร้องขอต่อกรมเจ้าท่าเพื่อทำการตรวจสอบ และทำเครื่องหมายที่แสดงอัตลักษณ์เรือสำหรับเรือที่มีขนาดตั้งแต่สิบตันกรอสต้องนำมาให้คณะทำงานตรวจเรือตรวจสอบภายในสามสิบวันนับแต่วันที่คำสั่งนี้มีผลใช้บังคับส่วนเรือที่มีขนาดไม่ถึงสิบตันกรอสให้นำเรือมาให้กรมเจ้าท่าตรวจสอบตามระยะเวลาที่กรมเจ้าท่ากำหนดข้อ ๕ ให้เจ้าของเรือขนาดตั้งแต่สิบตันกรอสที่ใช้ทำการประมงเรือที่ใช้ขนถ่ายเพื่อการประมง เรือบรรทุกสินค้าประมงห้องเย็น เรือบรรทุกสินค้าห้องเย็นเรือบรรทุกน้ำมันเพื่อการประมง เรือบรรทุกน้ำจืดหรือเรือสนับสนุนการประมงที่รัฐมนตรีประกาศกำหนดและเรือที่ถูกเพิกถอนทะเบียนหลังจากวันที่คำสั่งหัวหน้าคณะรักษาความสงบแห่งชาติที่ ๑๐/๒๕๕๘ เรื่อง การแก้ไขปัญหาการทำการประมงผิดกฎหมาย ขาดการรายงาน และไร้การควบคุมลงวันที่ ๒๙ เมษายน พุทธศักราช ๒๕๕๘ มีผลใช้บังคับนำเรือมาให้คณะทำงานตรวจเรือตรวจสอบและทำเครื่องหมายที่แสดงอัตลักษณ์เรือภายในกำหนดเวลาและสถานที่ที่กรมเจ้าท่าประกาศกำหนดในกรณีที่เรือลำใดมีใบอนุญาตที่ต้องมีตามกฎหมายถูกต้องและมีข้อมูลรายละเอียดตรงกับที่ระบุไว้ในทะเบียนเรือและใบอนุญาตตามกฎหมายให้คณะทำงานตรวจเรือสั่งทำเครื่องหมายที่แสดงอัตลักษณ์เรือและให้นำเรือออกไปใช้ได้ในกรณีที่เรือลำใดมีใบอนุญาตที่ต้องมีตามกฎหมายถูกต้องแต่มีข้อมูลรายละเอียดอื่นไม่ตรงกับทะเบียนเรือหรือใบอนุญาตตามกฎหมายให้ดำเนินการตามที่กำหนดไว้ในข้อ ๖ ต่อไปในกรณีที่พบว่าเรือลำใดเข้าหลักเกณฑ์ตามที่กำหนดไว้ในข้อ๓ให้นายทะเบียนดำเนินการเพิกถอนและจำหน่ายทะเบียนเรือออกจากสมุดทะเบียนเรือพร้อมทั้งดำเนินการเรียกคืนใบทะเบียนเรือและให้ผู้อำนวยการสั่งล็อกเรือ และทำเครื่องหมายบนเรือในกรณีที่ปรากฏว่าเรือลำใดที่จดทะเบียนกับกรมเจ้าท่าเป็นเรือที่ใช้ขนถ่ายเพื่อการประมงเรือบรรทุกสินค้าประมงห้องเย็น เรือบรรทุกสินค้าห้องเย็นเรือบรรทุกน้ำมันเพื่อการประมง เรือบรรทุกน้ำจืดหรือเรือสนับสนุนการประมงที่รัฐมนตรีประกาศกำหนดขนาดตั้งแต่สามสิบตันกรอสและไม่ได้จดทะเบียนเป็นเรือขนถ่ายสัตว์น้ำกับกรมประมงให้ผู้อำนวยการสั่งล็อกเรือไว้จนกว่าเจ้าของเรือที่ใช้ขนถ่ายเพื่อการประมงหรือเรือบรรทุกสินค้าประมงห้องเย็นได้ดำเนินการจดทะเบียนเป็นเรือขนถ่ายสัตว์น้ำกับกรมประมงหรือเจ้าของเรือบรรทุกสินค้าห้องเย็น เรือบรรทุกน้ำมันเพื่อการประมง เรือบรรทุกน้ำจืดหรือเรือสนับสนุนการประมงที่รัฐมนตรีประกาศกำหนดได้ดำเนินการตามข้อ ๑๐ หรือเจ้าของเรือได้เปลี่ยนประเภทเรือเป็นประเภทอื่นในกรณีเจ้าของเรือตามวรรคห้ายื่นคำขอเปลี่ยนประเภทเรือให้กรมเจ้าท่าและกรมประมงร่วมกันตรวจสอบสภาพเรือก่อนที่กรมเจ้าท่าจะจดทะเบียนเปลี่ยนประเภทเรือเป็นเรือประเภทอื่นในการตรวจสอบเรือตามวรรคหนึ่งให้ผู้อำนวยการหรือพนักงานเจ้าหน้าที่มีอำนาจควบคุมเรือหรือสั่งให้ผู้ควบคุมเรือนำเรือเข้าเทียบท่าการล็อกเรือ การทำเครื่องหมายที่แสดงอัตลักษณ์เรือและการทำเครื่องหมายบนเรือให้เป็นไปตามระเบียบที่กรมเจ้าท่ากำหนดเจ้าของเรือผู้ใดไม่นำเรือมาให้ตรวจสอบหรือไม่มาแจ้งรายละเอียดเกี่ยวกับเรือภายในระยะเวลาตามที่กำหนดตามวรรคหนึ่งต้องระวางโทษปรับหนึ่งหมื่นบาทสำหรับเรือที่มีขนาดไม่เกินสิบตันกรอส และปรับเพิ่มตามขนาดของเรือตันกรอสละสองพันบาทและในกรณีที่เรือมีใบอนุญาตทำการประมงหรือจดทะเบียนเป็นเรือขนถ่ายสัตว์น้ำกับกรมประมงให้อธิบดีสั่งเพิกถอนใบอนุญาตหรือเพิกถอนการจดทะเบียนและให้นายทะเบียนดำเนินการตามข้อ ๓ (๓)ในกรณีที่เจ้าของเรือแจ้งว่าไม่มีเรือให้ผู้อำนวยการบันทึกไว้เป็นหลักฐาน หากปรากฏว่าเจ้าของเรือแจ้งข้อมูลอันเป็นเท็จให้กรมเจ้าท่าแจ้งกรมประมงทราบ และห้ามมิให้กรมประมงออกใบอนุญาตทำการประมงให้แก่บุคคลดังกล่าวเป็นระยะเวลาสิบปีข้อ ๖ ในการตรวจสอบเรือตามข้อ ๔ และข้อ ๕กรณีที่พบว่าเรือลำใดมีลักษณะแตกต่างจากทะเบียนเรือ ให้ดำเนินการ ดังต่อไปนี้(๑) เรือมีลักษณะแตกต่างจากทะเบียนเรือให้กรมเจ้าท่าแก้ไขรายการในใบทะเบียนเรือและใบอนุญาตใช้เรือให้ถูกต้อง(๒)เรือมีขนาดเรือแตกต่างจากใบอนุญาตให้ทำการประมงให้ดำเนินการตามหลักเกณฑ์ที่รัฐมนตรีประกาศกำหนดในการดำเนินการตาม(๒) ให้อธิบดีกรมประมงมีอำนาจเปลี่ยนแปลงปริมาณสัตว์น้ำที่อนุญาตให้ทำการประมงหรือห้วงเวลาที่กำหนดให้ทำการประมงให้สอดคล้องกับรายการที่เปลี่ยนแปลงหรือออกใบอนุญาตให้ใหม่แทนใบอนุญาตเดิมและเมื่อได้ออกใบอนุญาตให้ใหม่แล้วให้ใบอนุญาตเดิมเป็นอันใช้ไม่ได้ข้อ ๗ เจ้าของเรือขนาดตั้งแต่สิบตันกรอสที่ใช้ทำการประมงเรือที่ใช้ขนถ่ายเพื่อการประมง เรือบรรทุกสินค้าประมงห้องเย็นเรือบรรทุกสินค้าห้องเย็น เรือบรรทุกน้ำมันเพื่อการประมง เรือบรรทุกน้ำจืดหรือเรือสนับสนุนการประมงที่รัฐมนตรีประกาศกำหนดผู้ใดใช้เรือทำการประมงหรือขนถ่ายสัตว์น้ำตามกฎหมายว่าด้วยการประมง โดยเรือนั้นมีลักษณะไม่ตรงตามทะเบียนเรือหรือใบอนุญาตที่ต้องมีตามกฎหมายต้องระวางโทษปรับวันละห้าหมื่นบาทตลอดเวลาทำการประมงหรือขนถ่ายสัตว์น้ำและในกรณีเรือลำใดมีใบอนุญาตทำการประมงหรือจดทะเบียนเป็นเรือขนถ่ายสัตว์น้ำกับกรมประมงให้อธิบดีกรมประมงเพิกถอนใบอนุญาตทำการประมงหรือเพิกถอนทะเบียนเรือขนถ่ายสัตว์น้ำ และห้ามมิให้กรมเจ้าท่าจดทะเบียนโอนกรรมสิทธิ์เรือลำดังกล่าวข้อ ๘ ใบอนุญาตทำการประมงให้โอนกันได้ตามหลักเกณฑ์วิธีการ และเงื่อนไข ดังต่อไปนี้(๑)ผู้ขอรับโอนต้องไม่มีลักษณะต้องห้ามที่จะได้รับใบอนุญาตทำการประมง(๒)กรณีเรือประมงที่จะขอรับโอนใบอนุญาตเคยถูกใช้ในการกระทำความผิดตามกฎหมายว่าด้วยการประมงผู้รับโอนต้องมีหลักฐานแสดงว่าเจ้าของเรือ ผู้ควบคุมเรือหรือผู้ได้รับใบอนุญาตทำการประมงในเรือที่ใช้ในการกระทำความผิดไม่มีผลประโยชน์ได้เสียทั้งทางตรงและทางอ้อมหรือไม่มีอำนาจควบคุมเรือประมงดังกล่าวอีกต่อไป(๓)เรือประมงที่จะขอรับโอนใบอนุญาตต้องไม่อยู่ในระหว่างถูกดำเนินคดี(๔)ผู้ขอรับโอนมีหลักฐานแสดงว่ามีกรรมสิทธิ์ในเรือที่ระบุไว้ในใบอนุญาตทำการประมงมาแสดงในการโอนใบอนุญาตให้อธิบดีกรมประมงออกใบอนุญาตใหม่แทนใบอนุญาตเดิมภายในสิบวันนับแต่วันที่ได้รับคำขอใบอนุญาตที่ออกให้ใหม่ดังกล่าวให้กำหนดเงื่อนไขเช่นเดียวกับใบอนุญาตเดิม และเมื่อได้ออกใบอนุญาตให้ใหม่แล้วให้ใบอนุญาตเดิมเป็นอันใช้ไม่ได้ ทั้งนี้อธิบดีกรมประมงจะออกใบอนุญาตให้แก่บุคคลใดเกินจำนวนที่รัฐมนตรีประกาศกำหนดไม่ได้การยื่นคำขอให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวงที่ออกตามมาตรา ๗ แห่งพระราชกำหนดการประมงพ.ศ. ๒๕๕๘ข้อ ๙ เมื่อกรมประมงมีคำสั่งเพิกถอนหรือยกเลิกใบอนุญาตทำการประมงหรือเพิกถอนหรือยกเลิกทะเบียนเรือขนถ่ายสัตว์น้ำตามกฎหมายว่าด้วยการประมง ให้แจ้งเจ้าของเรือและกรมเจ้าท่าทราบภายในยี่สิบสี่ชั่วโมงนับแต่วันที่มีคำสั่งและให้กรมเจ้าท่าหรือกรมประมงดำเนินการล็อกเรือทันทีที่พบเรือและให้ดำเนินการตามข้อ๓ (๓)ข้อ ๑๐ เจ้าของเรือที่จดทะเบียนเป็นเรือบรรทุกสินค้าห้องเย็นเรือบรรทุกน้ำมันเพื่อการประมง เรือบรรทุกน้ำจืดหรือเรือสนับสนุนการประมงที่รัฐมนตรีประกาศกำหนดที่มีขนาดตั้งแต่สามสิบตันกรอสต้องดำเนินการ ดังต่อไปนี้(๑)ติดระบบติดตามเรือตามประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลาพ.ศ. ๒๕๕๘ ลงวันที่ ๒๘ ธันวาคม ๒๕๕๘และที่แก้ไขเพิ่มเติมให้แล้วเสร็จภายในสามสิบวันนับแต่วันที่คำสั่งนี้มีผลใช้บังคับ(๒)แจ้งการเข้าออกท่าเทียบเรือประมงทุกครั้ง ณศูนย์ควบคุมการแจ้งเรือเข้าออกตามประกาศกรมประมง เรื่อง กำหนดหลักเกณฑ์และวิธีการในการแจ้งการเข้าออกท่าเทียบเรือประมงของเรือขนถ่ายสัตว์น้ำหรือเก็บรักษาสัตว์น้ำพ.ศ. ๒๕๕๘ ลงวันที่ ๒๙ ธันวาคม ๒๕๕๘ และที่แก้ไขเพิ่มเติมเจ้าของเรือผู้ใดฝ่าฝืนหรือไม่ปฏิบัติตามวรรคหนึ่งต้องระวางโทษปรับหนึ่งแสนบาทสำหรับเรือขนาดสามสิบตันกรอสและปรับเพิ่มขึ้นตามขนาดของเรือในส่วนที่เกินสามสิบตันกรอสขึ้นไป ตันกรอสละหนึ่งหมื่นบาทและให้กรมเจ้าท่าดำเนินการล็อกเรือไว้จนกว่าเจ้าของเรือจะดำเนินการเปลี่ยนประเภทเรือเป็นเรือประเภทอื่นข้อ ๑๑ ห้ามมิให้ผู้ใดทำลายหรือทำให้เสียหายซึ่งเครื่องมือล็อกเรือหรือเคลื่อนย้ายเรือออกจากจุดที่จอดเรือเว้นแต่ในกรณีที่มีความจำเป็นต้องเคลื่อนย้ายเรือที่ถูกล็อกออกจากจุดที่จอดเรือเพื่อนำเรือไปเปลี่ยนประเภทหรือนำเรือไปทดสอบให้เจ้าของเรือยื่นคำขอและวางหลักประกันต่อผู้อำนวยการตามระเบียบที่กรมเจ้าท่ากำหนดและเมื่อได้รับอนุญาตจากผู้อำนวยการแล้วให้เจ้าหน้าที่ดำเนินการปลดเครื่องมือล็อกเรือได้ความในวรรคหนึ่งไม่ใช้บังคับในกรณีมีเหตุฉุกเฉินที่อาจเป็นอันตรายต่อเรืออันมิอาจหลีกเลี่ยงได้โดยเจ้าของเรือต้องแจ้งให้ผู้อำนวยการทราบเป็นลายลักษณ์อักษรภายในสิบสองชั่วโมงนับแต่เวลาที่มีการเคลื่อนย้ายเรือพร้อมทั้งแจ้งจุดจอดเรือใหม่ และให้ผู้อำนวยการดำเนินการตรวจสอบเรือ พร้อมทั้งล็อกเรือใหม่ภายในสิบสองชั่วโมงนับแต่วันที่ได้รับแจ้งจากเจ้าของเรือผู้ใดฝ่าฝืนวรรคหนึ่งหรือไม่ปฏิบัติตามวรรคสองต้องระวางโทษปรับหนึ่งแสนบาทสำหรับเรือขนาดสามสิบตันกรอส และปรับเพิ่มขึ้นตามขนาดของเรือในส่วนที่เกินสามสิบตันกรอสขึ้นไปตันกรอสละหนึ่งหมื่นบาทข้อ ๑๒ ให้ผู้ประกอบกิจการโทรคมนาคมที่ให้บริการระบบติดตามเรือประมงแจ้งรายชื่อเจ้าของเรือที่ตนเป็นผู้ให้บริการต่อกรมประมงภายในสามสิบวันนับแต่วันที่คำสั่งนี้มีผลใช้บังคับในกรณีที่ศูนย์ปฏิบัติการเฝ้าระวังและคาดการณ์สถานการณ์ด้านการประมงของกรมประมงไม่ได้รับสัญญาณจากระบบติดตามเรือประมงลำใดติดต่อกันเกินสองชั่วโมงให้อธิบดีกรมประมงมีอำนาจสั่งให้ผู้ประกอบกิจการโทรคมนาคมที่ให้บริการระบบติดตามเรือลำดังกล่าวชี้แจงสาเหตุและจัดส่งหลักฐานการรับส่งข้อมูลระบบติดตามเรือประมงระหว่างคอมพิวเตอร์สำหรับจัดเก็บข้อมูลการจราจร(Computer Log File) หรือแก้ไขปรับปรุงภายในระยะเวลาที่กำหนดและในกรณีที่กรมประมงเห็นว่าเป็นความบกพร่องของผู้ประกอบกิจการโทรคมนาคมให้แจ้งสำนักงานคณะกรรมการกิจการโทรคมนาคมแห่งชาติดำเนินการตามกฎหมายว่าด้วยการประกอบกิจการโทรคมนาคมต่อไปห้ามมิให้ผู้ประกอบกิจการโทรคมนาคมที่ให้บริการระบบติดตามเรือประมงแก้ไขข้อมูลจากระบบอุปกรณ์ติดตามเรือประมงผู้ประกอบกิจการโทรคมนาคมผู้ใดฝ่าฝืนหรือไม่ปฏิบัติตามความในวรรคหนึ่งวรรคสองหรือวรรคสาม ต้องระวางโทษปรับไม่เกินหนึ่งล้านบาทและปรับวันละไม่เกินหนึ่งแสนบาทตลอดระยะเวลาที่ฝ่าฝืนหรือไม่ปฏิบัติตามข้อ ๑๓ ห้ามมิให้ผู้ใดต่อ ดัดแปลง เปลี่ยนประเภทหรือทำลายเรือประมงตามกฎหมายว่าด้วยการประมงเว้นแต่จะมีหนังสือรับรองจากกรมเจ้าท่า โดยกรมเจ้าท่าจะต้องแจ้งให้ผู้ประสงค์จะดำเนินการดังกล่าวทราบภายในสิบห้าวันทำการนับแต่วันที่ได้รับคำร้องขอหนังสือรับรองก่อนออกหนังสือรับรองตามวรรคหนึ่งให้กรมเจ้าท่าสอบถามกรมประมงว่าสามารถให้ผู้ยื่นคำขอดำเนินการตามวรรคหนึ่งได้หรือไม่และให้กรมประมงแจ้งให้กรมเจ้าท่าทราบภายในสามวันทำการนับแต่วันที่ได้รับหนังสือสอบถามจากกรมเจ้าท่าในกรณีที่กรมเจ้าท่าออกหนังสือรับรองให้ดำเนินการตามวรรคหนึ่งให้กรมเจ้าท่าและกรมประมงร่วมกันดำเนินการตรวจสอบก่อนการอนุญาต ขณะดำเนินการและหลังดำเนินการตามวรรคหนึ่งเสร็จสิ้น และให้หมายเหตุชื่อเจ้าหน้าที่ที่ทำการตรวจสอบไว้ในทะเบียนเรือหรือใบอนุญาตใช้เรือความในวรรคหนึ่งมิให้ใช้บังคับกับการดำเนินการของกรมเจ้าท่าและกรมประมงข้อ ๑๔ ห้ามมิให้กรมเจ้าท่ารับจดทะเบียนเรือประมงออกหรือต่อใบอนุญาตใช้เรือ หรือโอนกรรมสิทธิ์เรือประมงตามกฎหมายว่าด้วยการประมงหากไม่มีหนังสือรับรองจากกรมประมงว่าผู้ยื่นคำขอหรือเรือไม่มีลักษณะต้องห้ามตามข้อ๘ (๑) (๒) และ (๓)โดยให้กรมประมงแจ้งให้กรมเจ้าท่าทราบภายในเจ็ดวันทำการนับแต่วันที่ได้รับหนังสือสอบถามจากกรมเจ้าท่าข้อ ๑๕ ในกรณีที่เจ้าของเรือประสงค์จะขอเพิกถอนทะเบียนเรือเพื่อนำเรือไปจดทะเบียนเป็นเรือสัญชาติอื่นหรือโอนกรรมสิทธิ์ให้คนสัญชาติอื่นและเรือดังกล่าวอยู่ในประเทศไทย ให้นายทะเบียนมีคำสั่งล็อกเรือไว้จนกว่าเจ้าของเรือจะนำเอกสารหลักฐานการจดทะเบียนเรือสัญชาติอื่นมาแสดงต่อกรมเจ้าท่าเพื่อทำการตรวจสอบก่อนการปลดล็อกเรือและออกใบอนุญาตให้นำเรือออกนอกน่านน้ำไทยต่อไปโดยห้ามมิให้นายทะเบียนเพิกถอนทะเบียนเรือกรณีที่เรืออยู่ในระหว่างการดำเนินคดีในกรณีเรือไม่อยู่ในประเทศไทยนายทะเบียนจะดำเนินการเพิกถอนทะเบียนเรือหรืออนุญาตให้โอนกรรมสิทธิ์เรือได้เมื่อเจ้าของเรือยื่นเอกสารหลักฐานการจดทะเบียนเรือสัญชาติอื่นหรือมีหนังสือสัญญาจะซื้อจะขายเรือพร้อมทั้งหลักฐานการแจ้งเรือออกจากท่าประเทศไทยและหลักฐานการแจ้งเรือเข้าเมืองท่าปัจจุบันความในวรรคหนึ่งและวรรคสองให้ใช้บังคับกับการขอเพิกถอนทะเบียนเรือหรือโอนกรรมสิทธิ์เรือที่ถูกล็อกไว้ก่อนวันที่คำสั่งนี้มีผลใช้บังคับด้วยเจ้าของเรือผู้ใดไม่นำเอกสารหรือหลักฐานมาแสดงต่อกรมเจ้าท่าตามวรรคหนึ่งหรือวรรคสองให้กรมเจ้าท่าแจ้งรายชื่อให้กรมประมงทราบและห้ามมิให้กรมประมงออกใบอนุญาตทำการประมงให้แก่บุคคลดังกล่าวเป็นระยะเวลาสิบปีข้อ ๑๖ ภายใต้บังคับวรรคสอง ใบอนุญาตใช้เรือประมงตามกฎหมายว่าด้วยการเดินเรือในน่านน้ำไทยให้มีอายุไม่เกินสองปีนับแต่วันที่ออกโดยเจ้าของเรือต้องยื่นคำขอต่ออายุใบอนุญาตก่อนวันที่ใบอนุญาตสิ้นอายุไม่น้อยกว่าสิบห้าวันและกรมเจ้าท่าต้องพิจารณาให้แล้วเสร็จและมีคำสั่งก่อนวันที่ใบอนุญาตสิ้นอายุในกรณีที่ใบอนุญาตใช้เรือหมดอายุก่อนใบอนุญาตทำการประมงการต่ออายุใบอนุญาตต้องกำหนดให้สิ้นอายุพร้อมกับใบอนุญาตทำการประมงในกรณีที่เจ้าของเรือมายื่นขอใบอนุญาตใช้เรือพร้อมกับใบอนุญาตทำการประมงให้กรมเจ้าท่าและกรมประมงร่วมกันดำเนินการให้สามารถยื่นที่ใดที่หนึ่ง และให้กรมเจ้าท่าและกรมประมงร่วมกันตรวจสอบและออกใบอนุญาตในกรณีที่เจ้าของเรือยื่นคำขอต่ออายุใบอนุญาตก่อนวันที่ใบอนุญาตสิ้นอายุน้อยกว่าสิบห้าวัน ให้กรมเจ้าท่าสั่งให้จอดเรือไว้ที่ท่าจนกว่าจะได้รับการต่ออายุใบอนุญาตหากเจ้าของเรือฝ่าฝืน ให้กรมเจ้าท่าสั่งไม่ต่ออายุใบอนุญาตเจ้าหน้าที่ผู้ใดซึ่งมีหน้าที่ในการต่อใบอนุญาตใช้เรือตามวรรคหนึ่งพิจารณาไม่แล้วเสร็จภายในเวลาที่กำหนดไว้ตามวรรคหนึ่งต้องระวางโทษปรับตามขนาดของเรือตันกรอสละหนึ่งพันบาทข้อ ๑๗ ห้ามมิให้กรมประมงออกใบอนุญาตทำการประมงนอกน่านน้ำไทยและห้ามมิให้อนุญาตให้เรือที่ได้รับใบอนุญาตทำการประมงนอกน่านน้ำไทยออกไปทำการประมงเว้นแต่กรมประมงจะได้ตรวจสอบและมีหลักฐานเป็นที่ประจักษ์ว่าผู้ยื่นคำขอรับใบอนุญาตหรือผู้ได้รับใบอนุญาตอยู่ในสถานะที่จะปฏิบัติตามกฎหมายหลักเกณฑ์ และมาตรการของรัฐชายฝั่งหรือองค์การจัดการประมงระดับภูมิภาคระหว่างประเทศที่ประสงค์จะไปทำการประมงข้อ ๑๘ ให้มีคณะกรรมการมาตรการทางปกครองประกอบด้วย อธิบดีกรมประมงเป็นประธานกรรมการ ผู้แทนกรมการจัดหางานผู้แทนกรมเจ้าท่า ผู้แทนกรมโรงงานอุตสาหกรรม ผู้แทนกรมสวัสดิการและคุ้มครองแรงงานผู้แทนสำนักงานคณะกรรมการกฤษฎีกา ผู้แทนสำนักงานตำรวจแห่งชาติผู้แทนศูนย์ประสานการปฏิบัติในการรักษาผลประโยชน์ของชาติทางทะเลเป็นกรรมการและผู้อำนวยการกองกฎหมาย กรมประมง เป็นกรรมการและเลขานุการให้คณะกรรมการตามวรรคหนึ่งมีอำนาจพิจารณาและออกคำสั่งแทนอธิบดีกรมประมงหรือปลัดกระทรวงอุตสาหกรรมตามที่กำหนดไว้ในมาตรา๑๑ และมาตรา ๑๑๓ แห่งพระราชกำหนดการประมง พ.ศ. ๒๕๕๘โดยให้ถือว่าคำสั่งของคณะกรรมการเป็นที่สุดในการออกคำสั่งปิดโรงงานตามมาตรา๑๑ แห่งพระราชกำหนดการประมง พ.ศ. ๒๕๕๘ คณะกรรมการไม่ต้องปฏิบัติตามกฎหมายว่าด้วยโรงงานการประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมในการประชุมคณะกรรมการถ้าประธานกรรมการไม่มาประชุมหรือไม่อาจปฏิบัติหน้าที่ได้ ให้ที่ประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของคณะกรรมการให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มอีกหนึ่งเสียงเป็นเสียงชี้ขาดค่าใช้จ่ายสำหรับเบี้ยประชุมหรือค่าใช้จ่ายอื่นที่เกี่ยวข้องกับการดำเนินการที่จำเป็นต่อการปฏิบัติงานของคณะกรรมการให้เป็นตามพระราชกฤษฎีกาว่าด้วยเบี้ยประชุมกรรมการหรือตามระเบียบราชการแล้วแต่กรณี โดยให้เบิกจ่ายจากงบประมาณของกรมประมงให้คณะกรรมการพิจารณาและออกคำสั่งให้แล้วเสร็จภายในสามวันทำการนับแต่วันที่เลขานุการเสนอเรื่องให้พิจารณาข้อ ๑๙เมื่อมีการตรวจพบการกระทำความผิดตามกฎหมายว่าด้วยการประมงหรือกฎหมายว่าด้วยสิทธิการทำการประมงในเขตต์การประมงไทยและการกระทำความผิดตามคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘ เรื่องการแก้ไขปัญหาการทำการประมงผิดกฎหมาย ขาดการรายงาน และไร้การควบคุม ลงวันที่ ๒๙เมษายน พุทธศักราช ๒๕๕๘ และที่แก้ไขเพิ่มเติม ให้พนักงานเจ้าหน้าที่ดำเนินการรวบรวมพยานหลักฐานที่เกี่ยวข้องกับการกระทำความผิดและแจ้งดำเนินคดีผู้กระทำความผิดต่อพนักงานสอบสวน พร้อมทั้งจัดทำเป็นรายงานส่งให้กองกฎหมายกรมประมง ภายในสี่สิบแปดชั่วโมงนับแต่เมื่อมีการตรวจพบการกระทำความผิดในกรณีที่พบการกระทำความผิดในทะเลระยะเวลาสี่สิบแปดชั่วโมงให้นับแต่เวลาที่พนักงานเจ้าหน้าที่กลับถึงท่าเทียบเรือให้กองกฎหมายกรมประมงเสนอเรื่องต่อคณะกรรมการมาตรการทางปกครองเพื่อพิจารณาภายในสามวันทำการนับแต่วันที่กองกฎหมายกรมประมง ได้รับรายงานข้อ ๒๐ การกระทำความผิดตามกฎหมายว่าด้วยการประมงที่เกิดขึ้นก่อนวันที่คำสั่งนี้มีผลใช้บังคับซึ่งพนักงานเจ้าหน้าที่ของกรมประมงเป็นผู้ตรวจพบการกระทำความผิดให้คณะกรรมการมาตรการทางปกครองมีคำสั่งให้แล้วเสร็จภายในวันที่๑๕ พฤษภาคม ๒๕๖๐การกระทำความผิดตามกฎหมายว่าด้วยการประมงที่เกิดขึ้นก่อนวันที่คำสั่งนี้มีผลใช้บังคับซึ่งพนักงานเจ้าหน้าที่ของหน่วยงานอื่นเป็นผู้ตรวจพบการกระทำความผิดให้หน่วยงานต้นสังกัดของพนักงานเจ้าหน้าที่นั้นดำเนินการรวบรวมข้อมูลรายละเอียดเกี่ยวกับคดีแล้วจัดทำเป็นหนังสือแจ้งไปยังกรมประมงภายในวันที่ ๒๐ เมษายน ๒๕๖๐ และให้กองกฎหมายกรมประมง เสนอต่อคณะกรรมการมาตรการทางปกครองเพื่อให้พิจารณาและมีคำสั่งให้แล้วเสร็จภายในวันที่๑๕ มิถุนายน ๒๕๖๐ข้อ ๒๑ เมื่อได้รับการร้องทุกข์หรือกล่าวโทษการกระทำความผิดตามกฎหมายว่าด้วยการประมง หรือกฎหมายว่าด้วยสิทธิการทำการประมงในเขตต์การประมงไทยให้พนักงานสอบสวนผู้มีอำนาจสอบสวนคดีส่งเรื่องไปยังคณะกรรมการเปรียบเทียบและให้คณะกรรมการเปรียบเทียบพิจารณาและกำหนดการเปรียบเทียบพร้อมทั้งมีหนังสือแจ้งจำนวนเงินค่าปรับตามที่กำหนดไปยังผู้ต้องหาภายในสามวันทำการนับแต่วันที่ได้รับเรื่องจากพนักงานสอบสวนหากผู้ต้องหาไม่ยินยอมให้เปรียบเทียบให้คณะกรรมการเปรียบเทียบมีหนังสือแจ้งพนักงานสอบสวนเพื่อดำเนินคดีผู้กระทำความผิดต่อไปภายในสามวันทำการนับแต่วันที่ผู้ต้องหาไม่ยินยอมให้เปรียบเทียบข้อ ๒๒ ในกรณีมีหลักฐานอันควรเชื่อได้ว่าเรือประมงลำใดเกี่ยวข้องกับการกระทำความผิดตามกฎหมายว่าด้วยการประมงหรือกฎหมายว่าด้วยสิทธิการทำการประมงในเขตต์การประมงไทย กฎหมายว่าด้วยการป้องกันและปราบปรามการค้ามนุษย์กฎหมายว่าด้วยการคุ้มครองแรงงาน กฎหมายว่าด้วยการทำงานของคนต่างด้าวหรือกฎหมายว่าด้วยคนเข้าเมืองไม่ว่าเรือประมงดังกล่าวจะเป็นทรัพย์สินที่ใช้ในการกระทำความผิดหรือไม่ก็ตามให้พนักงานเจ้าหน้าที่ตามกฎหมายดังกล่าวซึ่งพบการกระทำความผิดสั่งกักเรือไว้จนกว่าคดีจะถึงที่สุดและแจ้งให้กรมเจ้าท่าทราบภายในยี่สิบสี่ชั่วโมงนับจากออกคำสั่งกักเรือเพื่อกำหนดจุดจอดเรือและให้ผู้อำนวยการดำเนินการล็อกเรือให้เสร็จสิ้นภายในสามวันทำการนับแต่วันที่กรมเจ้าท่าได้รับแจ้งจากพนักงานเจ้าหน้าที่และหากปรากฏว่าเรือลำดังกล่าวเป็นทรัพย์สินที่ใช้ในการกระทำความผิดโดยฝ่าฝืนกฎหมายอย่างร้ายแรงตามกฎหมายว่าด้วยการประมงให้ศาลสั่งริบเสียทั้งสิ้นข้อ ๒๓ การออกคำสั่งของเจ้าหน้าที่ของรัฐตามคำสั่งนี้ไม่อยู่ภายใต้บังคับกฎหมายว่าด้วยวิธีปฏิบัติราชการทางปกครองข้อ ๒๔ การส่งเอกสารหรือหนังสือตามคำสั่งนี้ให้สามารถส่งทางเครื่องมือสื่อสารทางอิเล็กทรอนิกส์ที่สามารถตรวจสอบและนำกลับมาใช้โดยความหมายไม่เปลี่ยนแปลงได้ข้อ ๒๕ ให้เจ้าหน้าที่ของรัฐซึ่งกระทำไปตามอำนาจหน้าที่ตามกฎหมายว่าด้วยการประมงและตามที่กำหนดไว้ในคำสั่งนี้ได้รับความคุ้มครองความปลอดภัยและการช่วยเหลือด้านการเงินและด้านอื่นที่เกี่ยวข้องจากรัฐในกรณีที่ถูกดำเนินคดีตามหลักเกณฑ์ที่รัฐมนตรีประกาศกำหนดข้อ ๒๖ ในกรณีที่มีเหตุอันควรเชื่อได้ว่าเจ้าหน้าที่ของรัฐผู้ใดกระทำการโดยทุจริตหรือละเว้นการปฏิบัติหน้าที่ตามที่กำหนดไว้ตามคำสั่งนี้ให้สันนิษฐานว่ากระทำความผิดทางวินัยอย่างร้ายแรงและให้ผู้บังคับบัญชาซึ่งมีอำนาจสั่งบรรจุของเจ้าหน้าที่ของรัฐผู้นั้นรีบพิจารณาดำเนินการทางวินัยทางแพ่ง และทางอาญา ต่อเจ้าหน้าที่ของรัฐผู้นั้นอย่างรวดเร็วและเด็ดขาดกรณีที่หัวหน้าส่วนราชการหรือผู้บังคับบัญชาซึ่งมีอำนาจสั่งบรรจุปล่อยปละละเลยไม่ดำเนินการตามวรรคหนึ่ง ให้ถือเป็นความผิดวินัยหรือความผิดทางอาญาแล้วแต่กรณีข้อ ๒๗ บรรดาความผิดตามคำสั่งนี้ให้พนักงานสอบสวนมีอำนาจเปรียบเทียบได้และในกรณีที่เป็นความผิดเกี่ยวกับการกระทำการประมงหรือขนถ่ายสัตว์น้ำให้คณะกรรมการมาตรการทางปกครองมีอำนาจออกคำสั่งตามกฎหมายว่าด้วยการประมงเมื่อผู้ต้องหาได้ชำระค่าปรับตามจำนวนที่เปรียบเทียบตามวรรคหนึ่งภายในระยะเวลาที่กำหนดซึ่งต้องไม่เกินสามสิบวันให้ถือว่าคดีเลิกกันตามประมวลกฎหมายวิธีพิจารณาความอาญาข้อ ๒๘ในกรณีที่เห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ ๒๙[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๔เมษายน พุทธศักราช ๒๕๖๐พลเอก ประยุทธ์ จันทร์โอชาหัวหน้าคณะรักษาความสงบแห่งชาติพรวิภา/ภวรรณตรี/จัดทำ๑๐ เมษายน ๒๕๖๐นุสรา/ตรวจ๒๕ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๗ ง/หน้า ๕๔/๔ เมษายน ๒๕๖๐